महासागरीय धारा () चाहे समुंद्री धारा, समुंद्र के पानी के लगातार आ निश्चित दिसा में होखे वाला बहाव हवे। ई कई किलोमीटर चाकर धारा के रूप में होखे ला आ बहुत दूर तक ले जाला। एकरे पाछे मूल कारण समुंद्र में ऊर्जा के बितरण के बराबर करे खातिर होखे वाला संचलन हवे। डाइरेक्ट कारण समुंद्र में पानी के तापमान, नमकीनियत, पानी के घनत्व इत्यादि में अंतर; हवा के बहाव के परभाव, लहर सभ के टूटे के परभाव आ महादीप आ दीप सभ के मौजूदगी, आ पृथ्वी के घूर्णन से एह धारा सभ के चाल आ दिशा परभावित होखे ले।